林家棟《命案》飲恨冇提名 重播《手捲煙》零片酬接拍仲險生意外
一年一度的《香港電影金像獎》將於今晚(14/4)舉行,在公佈提名名單時,《命案》入圍最佳電影、導演及編劇等獎項,偏偏演技獎落空,令不少觀眾戥兩位男主角林家棟及楊樂文可惜。而昨晚,ViuTV便播出林家棟主演的《手捲煙》,兩年前家棟就憑該片與《智齒》雙提名競逐最佳男主角,只是遇上自己監製,一手力勸出山的謝賢,但總叫輸得有價值有意義。
電影《手捲煙》由陳健朗執導,亦憑該片獲得《第四十屆香港電影金像獎》新晉導演獎,電影是「首部劇情電影計劃」第四屆大專組的得獎作品,香港電影發展局電影發展基金與創意香港資助,至於為何當日家棟願意零片酬接拍,他曾經在訪問透露原來一直收到好多電話游說。
林家棟︰「電影發展局同創意香港都有打畀我,咁有壓力喎。然後監製劉國昌都搵我,話套戲已經搞掂晒,唯獨爭演員,問我有冇興趣?我睇完劇本,覺得一個新導演,能夠獲得撥款,我作為業界一份子冇理由唔支持,咁不如唔好講錢,再算啦!」
《手捲煙》當年上畫都頗有迴響,更在金馬獎獲7項提名,包括最佳劇情長片及男主角,不過最令家棟興奮是電影的動作指導,同時獲金馬及金像獎提名。「佢(動作導演)招呼得我好好,一來便同我講,度咗個長達6、7分鐘的動作場面,問我做唔做到?我話小弟都一把年紀,盡力做啦。」
如果大家有睇過該片,就會記得電影尾聲有一場一氣呵成的動作戲,家棟一人深入虎穴一鏡到底打餐死。觀眾看畢都讚不絕口,但原來當中有出過小差池。林家棟︰「其實拍攝時出咗小意外,當中有個着火鏡頭唔小心,有位演員燒多咗5、6秒,差啲燒親人。」幸好有驚無險,最終亦可一刀不剪,一鏡直落上畫,未知大家重溫時又有冇留意到呢個小小缺憾。